**Jesse Häkkinen** (s. 30. joulukuuta 1990 Raahe) on suomalainen jääkiekkoilija, joka pelaa Raahe-Kiekossa. Häkkinen laukoo oikealta.Hän on pelannut urallaan myös yhden kauden Kazakstanissa.

Ura
---

Häkkinen on Raahe-Kiekon kasvatti. Hän siirtyi juniorina sittemmin Laser HT:hen, josta Häkkinen siirtyi kaudeksi 2006–2007 Hämeenlinnan Pallokerhon B-nuoriin. Kaudella 2009–2010 hän nousi seuran A-nuorten varakapteeniksi.

Kaudeksi 2011–2012 Häkkinen siirtyi vuoden mittaisella sopimuksella Mestis-joukkue Kajaanin Hokkiin, jonka apuvalmentajana toimi hänelle Laser HT:n junioreista tuttu Teijo Raatesalmi. Häkkisen tulokaskausi toi 43 runkosarjaottelussa tehot 8+9=17 ja kuudessa playoff-ottelussa yhden maalin. Hän oli runkosarjassa Hokin tehokkain tulokaspelaaja. Häkkinen voitti myös joukkueen sisäisen tehotilaston lukemalla +11. Huhtikuussa 2012 hän teki Hokin kanssa vuoden mittaisen jatkosopimuksen. Kaudella 2012–2013 Häkkinen pelasi joukkueen lisäksi myös kaksi ottelua lainalla Suomi-sarjan Iisalmen Peli-Karhuissa.

Häkkinen siirtyi kaudeksi 2013–2014 vuoden mittaisella sopimuksella Heinolan Peliittojen riveihin. Kauden 2014–2015 hän vietti Kazakstanin mestaruussarjan Beibarys Atıraw'ssa, jonka jälkeen Häkkinen palasi kaudeksi 2015–2016 Peliittoihin. Hän nousi kauden mittaan myös joukkueen kapteenistoon. Häkkinen pelasi Peliitoissa vain viisi ottelua, kunnes hänen sopimuksensa purettiin Häkkisen omasta aloitteesta yhteisymmärryksessä loakakuussa 2016. Kymmenen päivää myöhemmin hän siirtyi ottelukohtaisella sopimuksella III-divisioonajoukkue Pyhäjoen Joki-Kiekkoon. Joukkueessa pelaavat myös Häkkisen isoveljet Tommi ja Janne.

Muuta
-----

Häkkisen isoveljet Tommi ja Janne pelaavat puolustajina PJK:ssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Hokki | Mestis | 43 | 8 | 9 | 17 | 18 | 6 | 1 | 0 | 1 | 0 |
| 2012–2013 | IPK | Suomi-sarja | 2 | 2 | 3 | 5 | 0 | – | – | – | – | – |
|  | Hokki | Mestis | 33 | 8 | 6 | 14 | 12 | 4 | 0 | 0 | 0 | 0 |
| 2013–2014 | Peliitat | Mestis | 52 | 9 | 9 | 18 | 40 | – | – | – | – | – |
| 2014–2015 | Beibarys Atıraw | Kazakstan | 39 | 9 | 5 | 14 | 52 | 11 | 1 | 4 | 5 | 10 |
| 2015–2016 | Peliitat | Mestis | 44 | 6 | 15 | 21 | 34 | – | – | – | – | – |
| 2016–2017 | Peliitat | Mestis | 5 | 0 | 0 | 0 | 8 | – | – | – | – | – |
| 5 kautta | yhteensä | Mestis | 177 | 31 | 39 | 70 | 112 | 10 | 1 | 0 | 1 | 0 |
| 1 kausi | yhteensä | Kazakstan | 39 | 9 | 5 | 14 | 52 | 11 | 1 | 4 | 5 | 10 |

Lähteet
-------

* Jesse Häkkinen The Internet Hockey Databasessa (englanniksi)
* Jesse Häkkinen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Jesse Häkkinen *Elite Prospects*. Everysport Media Group AB.  (englanniksi)
2. ↑  Jarkko Heikkisen ura jatkuu Hokissa *Jatkoaika.com*.  30.6.2011. Jatkoaika r.y. Viitattu 24.8.2016.
3. ↑  Alivoimaspesialistit jatkavat Hokissa *Jatkoaika.com*.  3.4.2012. Jatkoaika r.y. Viitattu 24.8.2016.
4. ↑  Peliitat hankki ex-pelikaanin, Mustonen ja Rajamäki jatkavat *Jatkoaika.com*.  11.6.2013. Jatkoaika r.y. Viitattu 24.8.2016.
5. ↑  Häkkinen palaa Heinolaan *Jatkoaika.com*.  1.9.2015. Jatkoaika r.y. Viitattu 24.8.2016.
6. ↑  Häkkinen jättää Peliitat *Jatkoaika.com*.  10.10.2015. Jatkoaika r.y. Viitattu 20.10.2016.
7. 1 2  Jesse Häkkinen siirtyy pelaamaan veljiensä kanssa samaan seuraan *Jatkoaika.com*.  20.10.2015. Jatkoaika r.y. Viitattu 20.10.2016.